[{"text_idx": "#000000", "text": "Help create a national walking network"}, {"text_idx": "#000002", "text": "Cymraeg/Welsh: Ymunwch a\u0302 ni am draddodiad cenedlaethol newydd: gwirio ac ailwirio Slow Ways trwy gydol wythnos canol haf"}, {"text_idx": "#000004", "text": "Rydym yn brysur yn creu rhwydwaith cerdded cenedlaethol mentrus sy\u2019n ymuno a\u0302 phob tref a dinas ym Mhrydain Fawr."}, {"text_idx": "#000005", "text": "Os yw hyn yn swnio\u2019n dda i chi, derbyniwch ein gwahoddiad i\u2019n Gw\u0302yl Gwirio\u2019r Llwybrau dros ganol yr haf a chanol y gaeaf. Byddem wrth ein bodd a\u0302\u2019ch cwmni!"}, {"text_idx": "#000006", "text": "Rydyn ni eisiau gwneud yn siw\u0302r bod Slow Ways ar draws Prydain Fawr yn agored ac yn barod i gael eu mwynhau... ac rydyn ni\u2019n chwilio am filoedd o bobl i ymuno a gwirio rhan o\u2019r wlad."}, {"text_idx": "#000007", "text": "Rydyn ni\u2019n cael ein hysbrydoli gan yr hen draddodiad o guro terfynau\u2019r plwyf, lle byddai pobl yn cerdded ffiniau eu plwyf unwaith y flwyddyn, gyda\u2019r bobl hy\u0302n yn arwain y bobl ifanc, gan ddeall eu tirwedd gam wrth gam."}, {"text_idx": "#000008", "text": "Wrth i\u2019r rhwydwaith Llwybrau Araf ymsefydlu (ac mae\u2019n digwydd! Mae un ym mhob wyth Slow Way wedi\u2019i chadarnhau bellach, a llwybrau dibynadwy eisoes wedi\u2019i gysylltu o Fanceinion i Ledbury a Chaerdydd i Brighton) rydym yn edrych ymlaen at adeg pan fydd y wlad gyfan wedi\u2019i rhwydweithio."}, {"text_idx": "#000009", "text": "Wedyn, pob blwyddyn, fydd angen ei sbi\u0308o drosti i sicrhau ei fod yn ddibynadwy. Croeso felly i\u2019r W\u0302yl Gwirio\u2019r Llwybrau! Traddodiad yn y dyfodol, gan ddechrau nawr."}, {"text_idx": "#000011", "text": "Byddwch yn helpu i greu rhwydwaith nid yn unig ar gyfer cerdded ac olwyno, ond ar gyfer llawenydd, iechyd, cariad, syniadau, creadigrwydd, perthnasoedd, cymunedau, helpu creu datrysiadau i\u2019r argyfwng hinsawdd, cysylltu a\u0302 natur a mwy."}, {"text_idx": "#000014", "text": "Y rhwydwaith hyd yn hyn, gan ddangos llwybrau sydd wedi\u2019u cadarnhau yn borffor. Digon dal i\u2019w wneud!"}, {"text_idx": "#000017", "text": "Slow Ways hyd yn hyn"}, {"text_idx": "#000018", "text": "Menter ar lawr gwlad yw Slow Ways i greu rhwydwaith cenedlaethol o lwybrau cerdded. Mae\u2019r llwybrau yn cysylltu pob un o drefi a dinasoedd Prydain a\u0302\u2019i gilydd, sy\u2019n ei gwneud yn haws i bobl ddychmygu, cynllunio a mwynhau mynd o le i le ar droed ac ar olwynion."}, {"text_idx": "#000019", "text": "Mor belled, mae 8,000 o lwybrau cerdded wedi\u2019u hawgrymu gan wirfoddolwyr. Yr her i ni ar hyn o bryd yw eu harchwilio i gyd \u2013 120,000 cilomedr o lwybrau! Mae\u2019n her enfawr ond yn un y mae modd ei chyflawni a\u0302 digon o bobl."}, {"text_idx": "#000020", "text": "Gallwch gerdded ac adolygu unrhyw bryd, ond bydd yr W\u0302yl Gwirio\u2019r Llwybrau yn ymgyrch amlwg, a fydd yn llawn egni a bwrlwm."}, {"text_idx": "#000024", "text": "A sudden summer arrival in Scotland"}]